Tjedan 30.3.–3.4.

Dragi 6d,

nadam se da ste svi dobro. Danas ćete u dokumentu naći zadatke za ovaj tjedan odnosno 2 sata. Hvala svima koji su se javili u Teams-ima pod geografija i napisali kako se snalazite u rješavanju zadataka. Oni koji nisu, molim vas da to učinite, a danas postavljam i zadatak za prvu zadaću ☺

6d- 1. sat Klima i biljni svijet Amerike

Na kraju ove nastavne jedinice moći ćete:

 - odrediti prostornu rasprostranjenost klime u Americi s pomoću tematske karte

-imenovati i na geografskoj karti pokazati raspored toplinskih pojaseva i klima u Americi

- usporediti klimu i biljni svijet obiju Amerika s pomoću tematske karte, a rasprostranjenost biljnog svijeta povezati s klimatskim obilježjima

- objasniti razliku između harikena i tornada.

- objasniti pojmove prerija, pampa, selvas, campos, llanos

**REDOVNI PROGRAM:**

Pogledajte video prilog na stranici <https://www.youtube.com/watch?v=cK4zp9bp_Og> ili pročitajte tekst u udžbeniku na str. 129-134.

Sada riješite radni listić, odnosno prepišite plan ploče. Ako pišete u bilježnicu, a ne printate listić, n*ije potrebno prepisivati upute koje su pisane crvenom bojom u kurzivu* (koso).

RADNI LISTIĆ:

# Klima i biljni svijet Amerike

KLIMA I BILJNI SVIJET AMERIKE

*Nakon što ste pogledali video ili pročitali tekst u udžbeniku, ponovo otvorite 130. stranu i pogledajte tematsku kartu: Tipovi klima. Pogledajte koje vrste klima prevladavaju u Sjevernoj, a koje u Južnoj Americi. Prisjetite se da se žarki pojas proteže od 23,5◦sjeverno od ekvatora do 23,5◦južno od ekvatora. To je prostor tropske Amerike.*

**Tropska Amerika**

- Amazonija – tropske kišne šume (prašume) – SELVA *Pronađi Amazoniju na geografskoj karti u atlasu na str.30*

 - život na katovima; svakodnevne kiše

- sjevernije i južnije od polutnika – savane: KAMPO (portugalski campos), LJANO (španjolski llanos)

- pustinje oko obratnica (Atacama, Sonora, pol. California…), polupustinje i stepska klima

- uragan (hariken) – tropski ciklon u tropskom podneblju Atlantika

*Umjereni pojas proteže od 23,5◦sjeverno i južno od ekvatora do 66,5◦ sjeverno i južno od ekvatora. To je prostor središnjih ravnica.*

**Umjereni pojas**

- prevladava umjereno topla klima

- reljef jako utječe na klimu – Kordiljeri priječe prodor vlažnog zraka u unutrašnjost koja je vrlo suha (stepska i pustinjska klima)

- pampa – stepa u Južnoj Americi

- prerija – stepa u Sjevernoj Americi

- Sjeverna Amerika – zbog pružanja gorja u smjeru sjever – jug, središnje su ravnice otvorene strujanjima sa sjevera i juga – nagle promjene temperature *Pogledajte kartu u udžbeniku na str. 131.*

 - tornado – vrtložni vjetar razorne snage, nastaje iznad kontinenta

**Hladni sjever**

* vlažna snježno-šumska klima (tajge – crnogorične šume); nema je na prostoru Južne Amerike zbog nedostatka kopna
* polarna klima na krajnjem sjeveru (klima tundre i vječnog mraza)

*Sada riješite listić za samovrednovanje koji je za zadću za ovaj tjedan. Pošaljite ga do kraja tjedna u Teamse pod geografija. Uđete u Geografija, pokrenete novi razgovor i stisnete spajalicu ispod razgovora te dodate svoj dokument. Drugi način je da idete na datoteka, zatim preuzmi i opet potražite svoj dokument i pošaljete ga. VAŽNO !! Svoj dokument spremite pod svojim imenom i prezimenom npr. Pero\_Perić\_ geografija Klima i biljni svijet.*

*NAPOMENA: Za ovaj tjedan mi pošaljite SAMO OVE zadatke u Geografiju u Teams -ima do kraja tjedna. Naći ćete ih i u dokumentu pod nazivom Zadaća 6d. Želim vam lijep i ugodan dan te da uživate u zadacima.*

**Listić za samovrednovanje**:

1. Što je selva?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kako se naziva stepa na prostoru Južne, a kako na prostoru Sjeverne Amerike?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Što znače pojmovi kampo i ljano?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Što je hariken?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Nabrojite** vrste klima u Americi te odredite njihovu prostornu rasprostranjenost s pomoću tematske karte iz udžbenika str. 130.
2. S pomoću crteža iz udžbenika str. 133. **objasnite** zbog čega u središnjim ravnicama Sjeverne Amerike dolazi do naglih promjena vremena.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Povežite vrstu klime s biljnim svijetom koji je u njoj rasprostranjen tako da spojite brojku s ispravnim slovom:

1 – prašumska \_\_\_\_\_ a - tajga

2 – savanska \_\_\_\_\_ b - selva

3 – stepska \_\_\_\_\_ c - kampo

4 – snježno- šumska \_\_\_\_\_ d – pampa

6d - 2. sat– Stanovništvo Amerike

**REDOVNI PROGRAM:**

Na kraju ove nastavne jedinice moći ćete:

- **nabrojiti i imenovati** starosjedilačke narode u Americi

- **opisati** sudbinu starosjedilačkih naroda u Americi nakon doseljavanja Europljana na primjeru Indijanaca

- **objasniti** što su nezakonita useljavanja i zašto do njih dolazi

- **navesti** razlike u narodnosnom, jezičnom i vjerskom sastavu Angloamerike i Latinske Amerike

Pogledajte video prilog na stranici <https://www.youtube.com/watch?v=MzUnkmGmrew> ili pročitajte tekst u udžbeniku na str. 135-138.

Sada riješite radni listić, odnosno prepišite plan ploče. .

RADNI LISTIĆ:

# Stanovništvo Amerike

- **starosjedioci:** Indijanci, Inuiti (Eskimi), Aleuti – svi su podrijetlom iz Azije

- Indijanci su se razvili u brojne male narode: Maje, Asteci, Inke…

- s dolaskom Europljana **Indijanci su stradali** (najviše u Angloamerici) i protjerani su u rezervate

- od kraja 18. st. počinje **doseljavanje Europljana** (najviše Irci, Škoti, Englezi)

- **nasilno doseljavanje Afrikanaca** kao robova (od kraja 17. st. do sredine 19. st.) – **Afroamerikanci** su njihovi potomci

**- najjači val doseljavanja** potkraj 19. i početkom 20. st. (iz južne i srednje Europe – pored ostalih i Hrvati)

- doselio se i velik broj Azijata

- danas je ograničeno useljavanje, najtraženiji su obrazovani stručnjaci

- veliki problem čine **nezakonita useljavanja** iz Latinske Amerike u Angloameriku

- Angloamerika – engleski i francuski jezik, kršćani različitih vjera

- Latinska Amerika – španjolski, portugalski, indijanski jezici; prevladava rimokatolička vjera

*Sada riješite listić za samovrednovanje* ***koji ne morate slati*** *za zadaću.*

|  |
| --- |
| Ime i prezime učenika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Uputa: Odgovori na sljedeća pitanja, kopiraj tablicu u novi Word dokument i karticu s odgovorima pošalji učiteljici pod predmet geografija.   |
| 1. O čemu si danas učio/la na satu Geografije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 |
| 1. Tri najvažnije stvari koje sam danas naučio/la su:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| 1. Nakon današnjeg sata Geografije ostalo mi je nejasno:
 |

*Ovo je za danas sve ☺. Želim vam lijep i ugodan dan te da uživate u zadacima. Lp*